[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 153
                                                           din 27 septembrie 2019
            privind aprobarea PLANULUI URBANISTIC ZONAL „CONSTRUIRE LOCUINȚE    

     COLECTIVE”, Sighișoara, str. Viilor, nr. 22

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 25.581/12.09.2019 şi la Consiliul Local Sighișoara cu nr. 25.589/12.09.2019, de referatul de aprobare, înregistrat cu nr. 25.582/12.09.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ;

Având în vedere prevederile Planului Urbanistic General al municipiului, aprobat prin Hotărârea Consiliului Local Sighișoara nr. 1/1999, a cărui valabilitate a fost prelungită prin Hotărârea Consiliului Local Sighișoara nr. 12/28.01.2016 și Hotărârea Consiliului Local Sighișoara nr. 282/20.12.2018, precum și ale Regulamentului aferent acestuia;

Având în vedere prevederile Legii nr. 350/2001 privind amenajarea teritoriului și urbanismul, republicată, cu modificările și completările ulterioare;

Având în vedere prevederile Regulamentului General de Urbanism, aprobat prin H.G. nr. 525/1996, republicată, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;

Având în vedere documentația elaborată și prezentată de către S.C. VELIMAR ARHITECT S.R.L., pentru beneficiar S.C. TRANSILVANIA ECOMONDO S.R.L., în vederea aprobării Planului Urbanistic Zonal „CONSTRUIRE LOCUINȚE COLECTIVE”,  Sighișoara, str. Viilor, nr. 22;

Având în vedere prevederile Hotărârii Consiliului Local Sighișoara nr. 87 din 28.11.2016 privind constituirea Comisiei Tehnice de Urbanism și Amenajarea Teritoriului și a Regulamentului de organizare și funcționare a acesteia;

Având în vedere că, documentația menționată mai sus a fost analizată și avizată în ședința Comisiei tehnice de amenajare a teritoriului și urbanism, întrunită în data de 24.04.2019, conform procesului - verbal cu nr. 12.180/03.05.2019;

               Având în vedere prevederile Hotărârii Consiliului Local Sighișoara nr. 79/29.05.2013 privind aprobarea Regulamentului local referitor la implicarea publicului în elaborarea sau revizuirea planurilor de urbanism sau de amenajare a teritoriului și ale Ordinului nr. 2.701/2010 al Ministrului Dezvoltării Regionale și Turismului de aprobare a Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism;     

         Având în vedere Raportul de specialitate al Direcției Generale Arhitect Șef, înregistrat la Municipiul Sighișoara cu nr. 25.682/13.09.2019, prin care se propune aprobarea PLANULUI URBANISTIC ZONAL „CONSTRUIRE LOCUINȚE COLECTIVE”, Sighișoara, str. Viilor, nr. 22; 
    Având în vedere avizele favorabile ale tuturor comisiilor pe domenii de specialitate;
În baza art. 129 alin. (2) lit. “b” şi “c”, alin. (4) lit. “d”, alin. (6) lit. “c”, alin. (14), art. 139 alin. (1) și alin. (3) lit. “e” și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ,

                                                          H O T Ă R Ă Ș T E:

Art. 1. (1) Se aprobă Planul Urbanistic Zonal „CONSTRUIRE LOCUINTE COLECTIVE”, Sighișoara, str. Viilor, nr. 22, beneficiar fiind S.C. TRANSILVANIA ECOMONDO S.R.L., potrivit anexei, care face parte integrantă din prezenta hotărâre și se află în pastrarea Compartimentului Urbanism, Disciplina în Construcții, Patrimoniu UNESCO din cadrul Municipiului Sighișoara.

(2) Documentația menționată și aprobată la art. 1 alin. (1) din prezenta hotărâre reglementează:

- Regimul maxim de înălțime: P+2E+M, respectiv P+3E+M. Înălțimea la streașină sau atic nu va depăși 13,50 m.;

- Distanțele minime față de limitele parcelei: 3,20 m. față de limita nordică; 5,15 m. față de limita vestică și 9,75 m. față de limita estică;

-  Se va realiza o parcare pentru 74 de autoturisme;

-  Indicatori urbanistici: P.O.T. maxim admis: 30%; C.U.T. maxim admis: 1,2.

Art. 2. Se stabilește ca perioada de valabilitate a documentației de urbanism, menționată și aprobată la art. 1 din prezenta hotărâre să fie de 10 ani de la data aprobării acesteia.

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Arhitectul Șef al Municipiului Sighișoara, Direcția Generală Arhitect Șef și Compartimentul Urbanism, Disciplina în Construcții, Patrimoniu UNESCO din cadrul Municipiului Sighișoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureş şi se va aduce la cunoștinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Buzogany Erzsebet       

                                Contrasemnează/Avizat pentru legalitate

         SECRETAR GENERAL,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Arhitectul Șef;

  2 ex. Direcția Generală Arhitect Șef;

  2 ex. Compartimentul Urbanism, Disciplina în Construcții, Patrimoniu UNESCO;

  1 ex. S.C. TRANSILVANIA ECOMONDO S.R.L.
12 ex.
B.A. 
